stanford-oval/wikipedia huggingface dataset:
רוטה יגר
הנבחרת (1943–1945)

ואלטר באמס – חלוץ בגרויטר פירט
הרמן אפנהוף - חלוץ בשאלקה 04
קארל פלינר – שוער בווילהלמסהאפן (SV Wilhelmshaven)
הרמן גרף - שוער
גרדל – קשר בקבוצת מנהיים
פרידריך האק – קשר במינכן 1860
פרנץ הנרייטר – חלוץ באדמירה האוסטרית
זפ הרברגר - מאמן נבחרת גרמניה
קרלהיינץ הגר – שוער בקבוצת המבורג ובקבוצת דסאו 05
ורנר הומפרט – קשר ב"ספורטפרוינדה ("ידידי הספורט") דרזדן"
ברונו קלאפקה – קשר בקבוצת דואיסבורג
זיגפריד "פרידל" קלגס – מגן בווטנשייד 09
הרמן קוך – מגן TSV Schwaben Augsburg
קרל קולר – שוער FC Hanau 93
ריצ'רד לאונרד – חלוץ SC Planitz
אלפונס מוג – קשר VfL Köln 99
וילהלם ת'יל – שוער אורפו (Ordnungspolizei) קמניץ
פריץ ואלטר - חלוץ בקייזרסלאוטרן
ואלטר צוויקהופר - מגן בשאלקה 04
רוג'רס קולה

רוג'רס קולה (באנגלית: Rodgers Kola; נולד ב-4 ביולי 1989 בלוסקה שבזמביה) הוא כדורגלן זמבי המשחק בעמדת החלוץ בקבוצת זנאקו. ערך 20 הופעות במדי נבחרת זמביה.
קריירה

קולה גדל במחלקת הנוער של זנאקו בזמביה. בשנת 2008 חתם בספרטק נלצ'יק הרוסית, אך נאלץ לחזור לזנאקו בשל בעיות אישור כניסה. לאחר מכן שיחק עונה אחת בקבוצת גולדן ארוז מדרום אפריקה.
בשנת 2009 הגיע קולה לישראל וחתם בקבוצת הפועל בני לוד מהליגה הלאומית, לאחר שנה עבר לקבוצת הפועל ראשון לציון איתה העפיל לליגת העל אחרי שהייתה 8 שנים בליגות הנמוכות. בקיץ 2011 עבר למועדון ספורט אשדוד והיה שותף לעונה הטובה של אשדוד כאשר סיים עם 7 שערים ב-31 משחקים.
בקיץ 2012 חתם קולה בגנט מליגת העל הבלגית, במדיה שיחק עונה וחצי, ובינואר 2014 חזר לישראל והושאל לעירוני קריית שמונה. קולה כבש את שער הבכורה שלו בקבוצה ב-28 בינואר, מול הפועל עכו בסיבוב ח' של גביע המדינה. קולה כבש גם ברבע הגמר מול בית"ר ירושלים וגם בחצי הגמר מול הפועל באר שבע, וזכה עם עירוני קריית שמונה בגביע הראשון בתולדותיה, על אף שלא שותף במשחק הגמר מול מכבי נתניה. קולה כבש את שערו הראשון במפעל אירופאי ב-31 ביולי 2014, במשחק חוץ בסיבוב המוקדמות השלישי של הליגה האירופית נגד דינמו מוסקבה הרוסית, אשר הסתיים בתוצאה 1-1. בעונת 2014/2015 כבש 11 שערי ליגה והיה שותף לעונה מוצלחת של הקבוצה, אשר סיימה במקום השני בליגה.
לאחר עונה וחצי בקריית שמונה סיים קולה את דרכו במועדון, ולקראת עונת 2015/2016 הושאל לקבוצת וריה מליגת העל היוונית.
באפריל 2018 קולה חזר לזמביה וחתם בזנאקו.
קולה החל את הקריירה הבינלאומית שלו בנבחרת זמביה עד גיל 20, ולקח חלק בגביע העולם בכדורגל עד גיל 20 כאשר סיים עם שני שערים. החל משנת 2008 משחק קולה בנבחרת הבוגרת של זמביה.
רוטו

פסלו של רוטו באנדרטה להנצחת קרב יונגאי, ביונגאי פלאזה, סנטיאגו.
רוטו (בנקבה: רוטה) (בספרדית: Roto, פשוטו כמשמעו "קרוע" או "שבור") הוא מונח המשמש להתייחסות לעם הצ'יליאני ובמיוחד לצ'יליאני המצוי. בצ'ילה מתחילת המאה ה-20 הוא הוחל בקונוטציה קלאסית שלילית על תושבי העיר העניים. משתמשים בו בבוז גם במדינות אחרות דוברות ספרדית, במיוחד בבוליביה ובפרו, כדי להתייחס לצ'יליאנים באופן גנאי. אחרת, למרות פגמיו, רוטו נחשב גם לדמות של זהות לאומית וגאווה בצ'ילה.
שימוש היסטורי

המושג רוטו שימש בפרו מאז ימי הכיבוש הספרדי, כאשר כוחותיו המאוכזבים של דייגו דה אלמגרו חזרו לקוסקו (אחרי משלחת חיפוש זהב כושלת בצ'ילה) עם בגדיהם הקרועים, בגלל המסע הרגלי הקשה שנאלצו לעשות דרך מדבר אטקמה. בימיה הראשונים של סנטיאגו תושביה היו לבושים באופן גרוע כתוצאה ממחסור במזון ואספקה. כמה ספרדים אפילו הגיעו למצב שבו היו צריכים להתלבש עם עור של כלבים, חתולים, אריות ים ושועלים.
מונח זה נעשה שימוש רב יותר לאחר המערכות הצ'יליאניות נגד הקונפדרציה הפרו-בוליביאנית בשנת 1839 (מלחמת הקונפדרציה) - הכוחות הצ'יליאניים הביסו את הקונפדרציה בקרב יונגאי ב־20 בינואר 1839.בצ'ילה חולקו מחוות למנצחים של יונגאי, ובמחווה של הכרה הוכרז 20 בינואר כ-Día del Roto Chileno (בספרדית; יום הרוטו הצ'יליאני) - ומלחמת האוקיינוס השקט (1879– 1884).
דמותו של רוטו הצ'יליאני מונצחת על ידי ארגונים מגוונים מאוד כגון צבא צ'ילה, פעילים אולטרא-לאומניים, המפלגה הקומוניסטית וארגונים מקומיים של אזרחים מן השורה. לצבא יש הערכה מיוחדת לדמות שנחשבה לגיבור הראשי - גיבור קולקטיבי ואנונימי - של כמה מהקרבות החשובים ביותר במלחמה נגד בוליביה ופרו. בהקשר זה, דף האינטרנט של צבא צ'ילה קובע:
הפטריוטיות, האומץ והגבורה התגלו ברוטו הצ'יליאני, המייצג את האדם הרגיל שעזב את כל המאבק למען מדינתו. זה היה שלחם ביונגאי ואפיין את עצמו בעוז ובנחישותו.
ראו גם

סמל צ'ילה
דגל צ'ילה
הערות שוליים

↑  http://diario.elmercurio.com/detalle/index.asp?id={ff7d780d-671b-41f1-8ab2-a07c851aaa16}
↑  http://www.memoriachilena.gob.cl/archivos2/pdfs/MC0012923.pdf
1 2  https://www.academiahistoriamilitar.cl/academia/?do=noticias.verDetalle&id=86
↑  http://www.feriadoschilenos.cl/DiasNacionales.html#DiaDelRotoChileno
↑  http://www.oresteplath.cl/antologia/origen-roto.html
↑  https://scielo.conicyt.cl/scielo.php?script=sci_arttext&pid=S0718-23762010000100009&lng=es&nrm=iso&tlng=es
ערך זה הוא קצרמרבנושא צ'ילה. אתם מוזמנים לתרום לוויקיפדיה ו.
רוברט אילטוב

רוברט אילטוב (נולד ב-12 בנובמבר 1971) הוא פוליטיקאי ישראלי שכיהן כחבר הכנסת ויו"ר סיעת ישראל ביתנו בכנסת, ובעבר סגן ראש עיריית נתניה.
ביוגרפיה

אילטוב נולד בשנת 1971 בעיר אנדיז'ן שבאוזבקיסטן (אז בברית המועצות) וממנה עלה לישראל בשנת 1985. שירת שירות צבאי בסדיר ובמילואים, שוחרר בדרגת סמל. בעל תואר הנדסאי תעשייה וניהול מאוניברסיטת תל אביב, לימודי תעודה בנושא שלטון מקומי מאוניברסיטת בר-אילן ותואר ראשון במינהל עסקים, המרכז האקדמי פרס
בין תפקידיו הציבוריים כיהן כסגן ראש עיריית נתניה ואיש יחסי ציבור של בית החולים לניאדו (2000–2006).
לקראת הבחירות לכנסת ה-17 (2006) מוקם במקום התשיעי ברשימת ישראל ביתנו ונבחר מטעמה לכנסת. ב-25 בפברואר 2007 אישרה סיעת ישראל ביתנו את מינויו לתפקיד יו"ר הסיעה, במקום אסתרינה טרטמן, שהייתה מיועדת לתפקיד שרת התיירות והסירה את מועמדותה בעקבות פרשת התארים המפוברקים. בנובמבר 2008 מונה ליו"ר ועדת הכלכלה, במקום חבר סיעתו ישראל חסון שעבר לסיעת קדימה. בבחירות לכנסת השמונה עשרה הוצב אילטוב במקום ה-11 ברשימת ישראל ביתנו ובכהונה זו המשיך בתפקידו כיו"ר הסיעה.
בבחירות לכנסת העשרים הוצב במקום השביעי ברשימת המפלגה. המפלגה קיבלה רק שישה מנדטים, אך אילטוב התמנה לחבר הכנסת עם השבעתה כיוון שחבר הכנסת המיועד אילן שוחט התפטר מהרשימה לפני השבעת הכנסת.
בכנסת העשרים נבחר לכהן בוועדה לבחירת שופטים. ב-18 בפברואר 2019 הודיע כי לא יתמודד בבחירות לכנסת ה-21. ביולי 2019 החל לשמש כיועץ לענייני המגזר הרוסי לקמפיין הליכוד בבחירות לכנסת ה-22.
חיים אישיים

אילטוב מתגורר בנתניה, נשוי ואב לשני בנים ובת.
חוקים שיזם

במהלך כהונתו בכנסת יזם אילטוב, בין היתר, חוקים אלה:
חוק האוסר על מכירת נרגילות ומקטרות לקטינים, ומחיל את ההגבלות על פרסום מוצרי טבק גם על מוצרים אלה (יחד עם יוסף שגל).
חוק המקנה לתושבי אילת וחבל אילות זיכוי ממס הכנסה בשיעור של 10% מההכנסה החייבת שהופקה שם (יחד עם אמנון כהן וגדעון סער).
תיקון לחוק רשות השידור המחייב את רשות השידור לפרסם, בסמוך לפרסום הודעת חירום בעברית - תרגום ההודעה לרוסית, אמהרית וערבית וכן לפרסם, בשפות האמורות, הפניה לשידורי הרשות בשפות אלו, וכן לגל שקט, אם הופעל.
תיקון לחוק האזרחים הוותיקים הקובע כי אזרח ותיק, שזכאי לקבל גמלה נוספת לנכה לפי חוק הביטוח הלאומי, ושבעקבותיה נשללת זכאותו לגמלה לפי חוק הבטחת הכנסה יהיה זכאי להטבות שניתנות לפי חוק האזרחים הוותיקים, בהתאם להוראות שייקבעו בתקנות (יחד עם זאב אלקין וליה שמטוב).
תיקון לחוק התקשורת המקנה פטור לערוץ ייעודי מתשלום לבעל רישיון לשידורי כבלים או לוויין, עבור העברת שידוריו, בדומה לערוצים הציבוריים (בעת חקיקת החוק נהנו מפטור זה ערוץ 9 וערוץ 24) (יחד עם זאב אלקין ומרינה סולודקין).
תיקון לחוק הבנקאות (שירות ללקוח), שקובע כי נגיד בנק ישראל יקבע כללים לעניין צורת ההודעה שבה על בנק להודיע ללקוחותיו על שיעורי העמלות שהוא גובה, כאשר מדובר בלקוחות שהם אזרחים ותיקים, ובכלל זה כללים לעניין הגודל המזערי של האותיות בהודעה.
תיקון לחוק קליטת חיילים משוחררים המקים קרן חדשה, שמטרתה עידוד חיילים משוחררים ללמוד במוסדות להשכלה גבוהה באזורי עדיפות לאומית באמצעות ההשתתפות בשכר הלימוד באותם מוסדות, וכן עידוד חיילים משוחררים המתגוררים באזורים אלה ללמוד לימודי השכלה גבוהה, באמצעות השתתפות בשכר הלימוד במוסדות להשכלה גבוהה ובאמצעות מימון פעילויות להכנה והכשרה לקראת לימודים כאמור, לרבות הכנה והכשרה במסגרת מכינות קדם-אקדמיות במוסדות להשכלה גבוהה (יחד עם דוד רותם).
הערות שוליים

↑  אתר הכנסת, מידע אישי, אתר הכנסת, מידע אישי
↑  אטילה שומפלבי, ליברמן נכנע: טרטמן לא תהיה שרת התיירות, באתר ynet, 28 בפברואר 2007
↑  צבי זרחיה, ח"כ רוברט אילטוב יכהן כיו"ר ועדת הכלכלה במקום ישראל חסון, באתר TheMarker‏, 24 בנובמבר 2008
↑  נעה שפיגל, אילן שוחט, מספר 4 בישראל ביתנו, מוותר על מקומו בכנסת, באתר הארץ, 24 במרץ 2015
↑  אריק בנדר, ‏ח"כ אילטוב הודיע כי לא יתמודד בבחירות לכנסת הקרובה, באתר מעריב אונליין, 18 בפברואר 2019
↑  מכה לליברמן: ח"כ מישראל ביתנו ערק לליכוד, באתר "סרוגים", 14 ביולי 2019
↑  דני זקן, ‏ח"כ ישראל ביתנו לשעבר רוברט אילטוב עבר למפלגת הליכוד, באתר גלובס, 14 ביולי 2019
↑  אמנון מרנדה, אושר בכנסת: קנס על מכירת נרגילות לקטינים, באתר ynet, 5 בפברואר 2008
↑  ועדת הכספים : הטבות במס לתושבי אילת, באתר וואלה, 7 באפריל 2008
| --- | --- |
בקרת זהויות :  GND: 1174303484  VIAF: 655154622424744710000   WorldCat (עם VIAF): 655154622424744710000
רבי שמעון בן מנסיא

| --- | --- |
קבר המיוחס לתנא רבי שמעון בן מנסיא ליד צפת
קבר המיוחס לתנא רבי שמעון בן מנסיא ליד צפת
 לידה:  המאה ה־2 ישראל 
 פטירה:  המאה ה־3 
 תקופת הפעילות:  תנא בדור הרביעי
 רבותיו:  רבי מאיר ורבי שמעון בר יוחאי
 תלמידיו:  לוי בר סיסי
 בני דורו:  רבי יהודה הנשיא, רבי שמעון בן אלעזר, סומכוס רבן שמעון בן גמליאל (השני), רבי יוסי בן משולם.
 
רבי שמעון בן מנסיא היה תנא בדור החמישי, תלמידו של רבי מאיר, חבר ב'קהלא קדישא' שבירושלים, בן תקופתו ומוקירו של רבי יהודה הנשיא ובני ביתו.
קהלא קדישא דבירושלם

רבי שמעון ורבי יוסי בן משולם היו חברים בקבוצה של חכמים, שלמדה בצוותא בירושלים, ונקראה 'קהל קדוש', וכן 'עדה קדושה'. היו אלו תלמידיו של רבי מאיר, ושמם ניתן להם בגלל מנהגם לחלק את היום לשלושה, שליש לתורה, שליש לתפילה, ושליש למלאכה.
בתלמודים מופיעות אמרות שונות בשם הקהל הקדוש.
כל הסומך גאולה לתפלה אינו נזוק כל היום כולו. משמעות האמרה שאין להפסיק בתפילת שחרית, בין הברכה שלפני תפילת שמונה עשרה לבינה, אלא יש לאומרם ברצף. אמרה זו, הבטחה בצידה, שמי שינהג כך לא יינזק במשך כל אותו יום.
אפילו עשר מצעות זו על גב זו, וכלאים תחתיהן אסור לישון עליהן. אמרה זאת היא החמרה על דברי חז"ל הידועים. בתורה האיסור על כלאי הבגד הוא רק בלבישה. חז"ל החמירו שגם האדם הישן על מצע כלאיים יש חשש שחלק מן המצע ייכרך על גופו, ונמצא שהוא לובש כלאיים. באה "עדה קדושה" והחמירה אף יותר, שאפילו הכלאיים תחת 10 מצעים כשרים, אסור לישון עליו
על שני אדרים שמקדשין אותם ביום עיבוריהן למימרא דחסרין עבדינן מלאין לא עבדינן. משמעות האמרה היא, שלדעת העדה הקדושה, בשנה מעוברת יהיו שני חודשי אדר בני 29 יום, כל אחד.
קהלא קדישא דבירושלם > גזרות אדריאנוס

לאחר מרד בר כוכבא גזר אדריאנוס קיסר רומא על היהודים שלא יגורו בירושלים. ההיסטוריונים שביררו כיצד התקיימה העדה הקדושה בירושלים, ואף למדה תורה בזמן שחלו גזרותיו של אדריאנוס, הגיעו למסקנה שבתקופתו של רבי יהודה הנשיא השתפרו היחסים בין היהודים לרומא והגזרות בוטלו. לדעת אחרים הגזרות לא בוטלו, והיו בתוקפן, אך הרומאים לא הקפידו לכפותן. לפי דעה זאת, חברי העדה הקדושה גרו ולמדו בירושלים, מתוך סיכון וחירוף נפש. על פי הכתוב באגרתו של רב שרירא גאון משתמע שאכן הגזרות בטלו:
”ושקטו רבנן ביומי דרבי, מכל שמדא, משום רחמנותא דאיכא בין אנטונינוס ורבי”.
תלמודו של רבי שמעון בן מנסיא

במקורות מוזכרים אמרותיו של רבי שמעון הן בהלכה והן באגדה.
תלמודו של רבי שמעון בן מנסיא > הלכה

רבי שמעון פסק הלכה בנושאים רבים ומגוונים:
שבת - עוסק בדיני יציקת מים חמים מכלי ראשון, ולכלי ראשון, ורבי שמעון פוסק שבאמבטיה אין ליצוק חמין לתוך הצונן ולא צונן לתוך החמין.
טומאת כתבי הקודש - בנושא זה פוסק רבי שמעון שמגילת קהלת אינה מטמאה את הידיים.
השקיית שדות בחול המועד - בנושא זה פוסק רבי שמעון, שאם קיימים שני שדות זה מעל זה, לא ידלה מן התחתון להשקות את העליון, שכן זאת טרחה יתרה.
תלמודו של רבי שמעון בן מנסיא > אגדה

בריאת אדם וחוה - מכך שכתוב " וַיִּבֶן השם" מלמד שקודם קלע הקב"ה לחוה את שערותיה, ולאחר מכן הביאה אל האדם, כדי שתמצא חן בעיניו. שכן בארצות-הים קוראים לצמה בנייתה.
פיקוח נפש - רבי שמעון דורש מהפסוק: "וְשָׁמְרוּ בְנֵי-יִשְׂרָאֵל, אֶת-הַשַּׁבָּת, אמרה תורה חלל עליו שבת אחת כדי שישמור שבתות הרבה".
בריאת אדם וחוה - "תפוח עקבו של אדם הראשון היה מכהה גלגל חמה". כלומר: יופיו של אדם הראשון (ואפילו של עקבו) גימד את אורה של החמה.
יחסיו של רבי שמעון בן מנסיא עם רבי

בן מנסיא היה בן דורו של רבי יהודה הנשיא, אם כי זקן ממנו. והיה חברו אך חלק עליו מפעם לפעם כדוגמת "שור בכור תם, שנפל לבור". עם זאת רבי שמעון העריך ביותר את רבי יהודה הנשיא ואת בני משפחתו על פי המסופר במסכת סנהדרין.
”ר"ש בן מנסיא אומר הנוי והכח והעושר והחכמה והשיבה והכבוד והבנים לצדיקים, נאה להם ונאה לעולם, מה טעמא עטרת תפארת שיבה בדרך צדקה תימצא עטרת זקנים בני בנים, ותפארת בנים אבותם, תפארת בחורים כחם, והדרת זקנים שיבה, ואומר ונגד זקניו כבוד.  תני רבן שמעון בן מנסיא אומר אילו שבע מידות שמנו חכמים בצדיקים כולן נתקיימו ברבי ובניו”
כלומר רבי שמעון בן מנסיא, מפאר את הצדיקים בשבע מידות טובות, ואומר שכל שבע מידות הללו היו ברבי יהודה הנשיא ובבניו.
קרב אנגיארי

קרב אנגיארי (באיטלקית: Battaglia di Anghiari) היה קרב שנערך סמוך לעיירה אנגיארי שבאיטליה ב-29 ביוני 1440, בו ניצח צבא ליגת המדינות האיטלקיות, בהנהגת רפובליקת פירנצה, את צבא דוכסות מילאנו במסגרת מלחמות לומברדיה, והובטחה שליטתה של פירנצה על מרכז איטליה.
הקרב התפרסם בעיקר בעקבות ציור שנקרא על שם הקרב קרב אנגיארי אותו ניסה לצייר הצייר המפורסם לאונרדו דה וינצ'י - צייר המונה ליזה, אולם הוא השאיר רק רישום הכנה של הציור בעוד הציור עצמו כנראה אבד. מאוחר יותר נעשו ניסיונות על ידי אמנים שונים לשחזר את הציור מתוך הסקיצה שנותרה, כאשר הניסיון הידוע ביותר נעשה על ידי פטר פאול רובנס.
רוטה ונאגייטה

| --- | --- |
אין תמונה חופשית
 לידה:  25 בינואר 1955 (בת 69) שיאוליאי, ליטא 
 מדינה:  ברית המועצות, ליטא 
 מקום לימודים:  האקדמיה הרוסית לאמנויות התיאטרון 
 שפות היצירה:  ליטאית, אנגלית, רוסית, פינית 
 בן או בת זוג:  Vladas Bagdonas (1995–?) 
 מספר צאצאים:  2 
 
רוטה ונאגייטה (בליטאית: Rūta Vanagaitė; נולדה ב-25 בינואר 1955) היא סופרת ומבקרת תיאטרון ליטאית, פוליטיקאית מקומית ודמות ציבורית
בווילנה בירת ליטא. ספרה "משלנו: מסע עם האויב" עורר סערה בדעת הקהל במדינתה.
ביוגרפיה

נולדה בשאולאי, למדה בבית הספר היסודי ובתיכון בווילנה, ולאחר השלמת לימודיה נסעה למוסקבה ללימודי תיאטרון באקדמיה הרוסית לאמנויות התיאטרון, שבה למדה בין השנים 1973–1978.
ספרה "Mūsiškiai: Kelionė su priešu" (תורגם לעברית בשם: "מסע עם האויב") נכתב לפי תחקיר שנעשה בשיתוף פעולה עם אפרים זורוף ועורר סערה בדעת הקהל במדינתה כשהציף את הטענה לפיה התייחדה שואת יהדות ליטא בכך שהטבח העיקרי במדינה נעשה בידי שכניהם הליטאים של היהודים.
מלבד השפה הליטאית היא דוברת רוסית, אנגלית, פינית, פולנית וצרפתית.
חמשת ספריה הראשונים ראו אור בהוצאת אלמה ליטרה (אנ')
ספריה

Pareigos metas. Vilnius: Alma littera, 2014.
Ne bobų vasara. Vilnius: Alma littera, 2015.
Mūsiškiai: Kelionė su priešu. Vilnius: Alma littera, 2016.
Ne bobų reikalai. Vilnius: Alma littera. (מהדירה)
Jis. Vilnius : Alma littera, 2016.
הערות שוליים

↑  דף הספר בקטלוג הספרייה הלאומית.
↑  כנען ליפשיץ, סקירה על הספר, באתר העיתון המקוון "The Times of Israel"‏, 21 בפברואר 2016 (באנגלית)
| --- | --- |
בקרת זהויות :  NLI: 987007600920605171  PLWABN: 9810536487405606  GND: 1128079429  LCCN: n2018008032  NKC: jo20231198067  SUDOC: 248963767  VIAF: 99145911174727061898   WorldCat (עם VIAF): 99145911174727061898 
ערך זה הוא קצרמרבנושא אישים ובנושא ליטא. אתם מוזמנים לתרום לוויקיפדיה ו.
ראיין דולן

| --- | --- |
ראיין דולן במסיבת עיתונאים, ארבעה ימים לפני אירוויזיון 2013
ראיין דולן במסיבת עיתונאים, ארבעה ימים לפני אירוויזיון 2013
 לידה:  22 ביולי 1985 (בן 39) אירלנד סטרביין, מחוז טיירון, צפון אירלנד
 מוקד פעילות:  הממלכה המאוחדת 
 תקופת הפעילות:  מ-2012
 עיסוק:  זמר-יוצר
 סוגה:  פופ
 שפה מועדפת:  אנגלית 
 ryandolanofficial.com
 
רָאיֶין דוֹלֶן (באנגלית: Ryan Dolan; נולד ב-22 ביולי 1985) הוא זמר פופ אירי. ייצג את אירלנד באירוויזיון 2013 עם השיר "Only Love Survives".
דולן מופיע באירוויזיון 2013
קריירה > 2013–2014: אירוויזיון 2013 ו-Frequency

בשנת 2013, השיר שלו "Only Love Survives" (אנ') זכה בתחרות השירים האירית Eurosong, ודולן נבחר לייצג את אירלנד באירוויזיון 2013 שנערך במאלמה, שוודיה. הוא ביצע את השיר בחצי הגמר הראשון במאלמה ארנה ב-14 במאי 2013, והעפיל לגמר לאחר שסיים בעשירייה הראשונה. בגמר, שנערך ב-18 במאי 2013, דולן הגיע למקום האחרון, וקיבל 5 נקודות בלבד משלוש מדינות.
אלבום הבכורה שלו, Frequency, יצא לאור ב-13 במאי 2013. ב-7 במרץ 2014, הוא הוציא את הסינגל השני שלו "Start Again" לאחר שיצא מהארון בריאיון ל-RTÉ Radio 1. הווידאו קליפ של השיר הוא סיפור התאבדות של ילד הומו. השיר זכה למיליוני צפיות ביוטיוב והיה פופולרי בקהילת הלהט"ב, וגם בוצע בכמה מצעדי גאווה, ביניהם גאווה בניורי 2014 ומצעד הגאווה בבריסטול 2015. ב-20 ביוני 2014, הוא הוציא את הסינגל השלישי שלו "Fall to the Floor". הוא זכה להישגים מתונים במצעדי הפזמונים, והגיע למקום ה-88 במצעד הסינגלים האירי.
קריירה > 2015–הווה: אירוויזיון 2015 ו-Under the Covers, Vol.1

באירוויזיון 2015 דולן היה מחמשת נציגי חבר המושבעים האירי. ב-20 בנובמבר 2015 הוא הוציא את הסינגל הרביעי שלו "Uptown Downtown". ב-18 בדצמבר 2015 הוא העלה לערוץ היוטיוב שלו גרסת כיסוי שביצע לשיר "Hello" של אדל, ומאז הוא מפרסם בערוץ היוטיוב שלו גרסאות כיסוי לשירים שונים, כדוגמת "Pillowtalk" של זאין מאליק ו-"Hands to Myself" של סלינה גומז.
ב-19 בפברואר 2016 הוא הוציא אלבום קאברים, Under the Covers, Vol.1.
חיים אישיים

בפברואר 2014, במהלך ראיון ב-RTÉ Radio 1, דולן יצא מהארון כהומו. הוא סיפר, "בבית הספר הייתי מבולבל לגבי מי אני, והיה לי קשה מאוד להתבגר בגלל זה. היה קשה להתמודד עם זה כי ידעתי שאני הומו, אבל לא היה לי האומץ לדבר עם מישהו על זה".
בנובמבר 2019 רכש דולן פאב במחוז טיירון באירלנד עם דניאל מקרוסן (אנ'), חבר האספה המחוקקת מטעם מפלגת העבודה הסוציאל-דמוקרטית.
דיסקוגרפיה > אלבומים

| שם | פרטי האלבום |
| --- | --- |
Frequency:  יצא לאור: 13 במאי 2013  חברת תקליטים: JM13  פורמט: הורדה דיגיטלית, CD
Under the Covers, Vol.1:  יצא לאור: 16 בפברואר 2016  חברת תקליטים: עצמאי  פורמט: הורדה דיגיטלית, CD
Under the Covers, Vol.2:  יצא לאור: 2016  חברת תקליטים:  פורמט: הורדה דיגיטלית, CD
Deep Covers:  יצא לאור: 2017  חברת תקליטים:  פורמט: הורדה דיגיטלית, CD
דיסקוגרפיה > סינגלים

| שנה | שם | מיקומי שיא> אירלנד  | מיקומי שיא> בלגיה (פלנדריה)  | מיקומי שיא> בריטניה  | אלבום |
| --- | --- | --- | --- | --- | --- |
| 2013 | "Only Love Survives" | 17 | 67 | 33 | Frequency |
| 2014 | "Start Again" | 71 | — | — | TBA |
| 2014 | "Fall to the Floor" | 88 | — | — | TBA |
| 2015 | "Uptown Downtown" | — | — | — | TBA |
הסימן "—" מציין שהסינגל לא יצא לאור או לא זכה להיכנס למצעד במדינה זו.

↑  השיר לא הופיע במצעד Belgian Ultratop Top 50 הרשמי, אלא במצעד השירים מתחת ל-Ultratip.
רוטה (עיירה)

רוטה (בספרדית: Rota) היא עיירה הנמצאת במחוז קדיס שבקהילה האוטונומית אנדלוסיה שבדרום ספרד. ליד העיירה שוכן בסיס צבאי של צי ארצות הברית בשם בסיס הצי רוטה, שבו נמל ושדה תעופה. העיירה היא מוקד תיירות מקומי.
היסטוריה

על פי ממצאים ארכאולוגיים, ייתכן שסביבותיה של העיר רוטה היו מיושבים עוד בתקופת הברונזה. ב-1217, במהלך מסע הצלב החמישי, תקפו צלבנים מפריזיה את רוטה.
דמוגרפיה

ב-2020 חיו ברוטה כשלושים אלף איש.
בתרבות

שם המשפחה "ארואטי" מתייחס לאדם שמוצא אבותיו ברוטה, או שאלה עברו במקום לשם מסחר או מגורים ארעיים.
הערות שוליים

↑  Villegas-Aristizábal, A Frisian Perspective on Crusading in Iberia as part of the Sea Journey to the Holy Land, 1217-1218, Studies in Medieval and Renaissance History, 2018, pp. 99–100
↑  Cifras oficiales de población resultantes de la revisión del Padrón municipal a 1 de enero, באתר "Instituto Nacional de Estadística" (בספרדית)
↑  מקור השם ארואטי, באתר "אנו – מוזיאון העם היהודי"
| --- | --- |
בקרת זהויות :  NLI: 987007552839705171  BNE: XX451889  GND: 4304045-7  LCCN: n82087186  VIAF: 157128562   WorldCat (עם VIAF): 157128562
רופי

מדינות המשתמשות ברופי
הרופי או הרופיה הוא שם כולל הניתן למטבעות הרשמיים של המדינות הודו, פקיסטן, סרי לנקה, בורמה (עד 1952), נפאל, אינדונזיה, מאוריציוס, האיים המלדיביים וסיישל. בכל המדינות אלה נקרא המטבע בשם "רופי" חוץ מבאינדונזיה שם הוא נקרא "רופּיה" ובאיים המלדיביים "רופייה".
להלן רשימת המטבעות הנקראים בשם זה:
הודו הודו: רופי הודי (INR)
מאוריציוס מאוריציוס: רופי מאוריצי (MUR)
נפאל נפאל: רופי נפאלי (NPR)
פקיסטן פקיסטן: רופי פקיסטני (PKR)
סיישל סיישל: רופי סיישלי (SCR)
סרי לנקה סרי לנקה: רופי סרי לנקי (LKR)
המלדיביים המלדיביים: רוּפייה מלדיבית (MVR)
אינדונזיה אינדונזיה: רוּפּיה אינדונזית (IDR)
רוברט איינסלי

| --- | --- |
 לידה:  1730 
 פטירה:  21 ביולי 1812 (בגיל 82 בערך) 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 מעסיק:  משרד החוץ של בריטניה 
 תפקיד:  חבר הפרלמנט הראשון של הממלכה המאוחדת  חבר הפרלמנט ה־18 של הממלכה המאוחדת  שגריר הממלכה המאוחדת לטורקיה (1775–1794) 
 פרסים והוקרה:  Knight Bachelor 
 
סר רוברט איינסלי (באנגלית: Sir Robert Ainsley‏, 1730 בערך - 21 ביולי 1812) היה דיפלומט, נומיסמט, מזרחן ואספן אמנות בריטי, ממוצא סקוטי. היה שגריר בריטניה באימפריה העות'מאנית בין השנים 1776–1792, תקופה שבה תרם לחיזוק היחסים בין מולדתו ובין "השער הנשגב". היה ידוע גם בפעילותו כאספן אמנות ועתיקות. העסיק את הצייר האיטלקי-גרמני לואיג'י (לודוויג) מאייר אותו שלח לכל רחבי האימפריה העות'מאנית, לרבות מצרים וארץ ישראל, על מנת שיצייר נופים, מונומנטים ואנשים, יצירות שנשארו עדות חשובה בידי הדורות הבאים.
בחזרתו לבריטניה היה חבר בפרלמנט.
ידוע על ידידותו עם המשורר רוברט ברנס ועם הסופר וולטר סקוט.
קורות חייו

איינסלי נולד כצעיר מבין שלשת בניו של ג'ורג' איינסלי, אסקווייר, ראש המשפחה הסקוטית השורשית איינסלי מדולפינגטון, ושל ג'יין לבית אנסטרת'ר, גם היא ממשפחה אצילים. לרוברט היו גם ארבע אחיות, מתוכן שלוש התחתנו והתיישבו בצרפת. האב ג'ורג' חי גם הוא פרק זמן כסוחר בבורדו וחזר לסקוטלנד בשנת 1727, הוא נפטר כשרוברט היה בן שלוש. רוברט עצמו בילה חלק משנותיו הצעירות בעיר בורדו. אין פרטים רבים על תקופה ארוכה בחייו. משערים כי עסק בין השאר בפעילויות מודיעין. ידוע כי הצליח להשיג ולהביא לידיעת ממשלתו התכתבות סודית בין שר החוץ הצרפתי, רישלייה, דוכס אגיון, עם חצר מלך ספרד בתקופת משבר איי פוקלנד בשנים 1770–1771.
פעילותו באיסטנבול

איינסלי מונה כשגריר במקומו של ג'ון מאריי בספטמבר 1775 ובהזדמנות זו קיבל תואר אביר. נסיעתו לטורקיה התארכה בין מאי 1776 ועד לנובמבר אותה שנה. אחרי תקופה של עוינות ביחסים בין טורקיה ובין בריטניה בעקבות עזרה שהעניקו האנגלים לחיל הים הרוסי בימי המלחמה הרוסית-טורקית בשנים 1768–1774, הסולטאן החדש אבדילהמיט הראשון שעלה לשלטון ב-1774 שאף לשיפור היחסים עם אנגליה. כשגריר חדש, איינסלי, שאף גם הוא לקדם את ענייני "חברת הלבאנט" ששילמה את משכורתו ולקדם את השלום במזרח ים התיכון. עם זאת למזימותיו בשם האינטרסים הבריטים מייחסים יריביו הצרפתים את היגררות האימפריה העות'מאנית למלחמה נוספת עם רוסיה.
התנהלותו בטורקיה התאפיינה בהסתגלות יוצאת מן הכלל למנהגים ולתרבות המקומית, מה שהפך אותו לשגריר הפופולרי ביותר בבירת האימפריה המוסלמית. זכה גם באהדת הסולטאן אבדילהמיט הראשון.
משימותיו של לואיג'י מאייר

בדרכו לקושטא בשנת 1776 הכיר איינסלי את הצייר האיטלקי ממוצא גרמני לואיג'י מאייר שהתמחה בציורים בצבעי מים של נופים, מונומנטים ואנשים. לאורך כל שנות כהונתו של איינסלי כשגריר באיסטנבול מאייר סייר בשרות מעסיקו ברחבי האימפריה העות'מאנית, לבד או בליווי השגריר עצמו, וצייר ציורים רבים . כך הונצחו ביצירותיו תמונות מהחצי האי הבלקני - יוון, בולגריה ומוולאכיה, כמו כן מאסיה הקטנה, מסוריה, ארץ ישראל, ומצפון אפריקה כולל ממצרים.
ציורים אלה לפיהם נעשו ליטוגרפיות ותחריטים, פורסמו ונמכרו מאוחר יותר למוזיאון ע"ש אלברט ויקטוריה בלונדון.
האב דומניקו ססטיני הקדיש לאיינסלי ולאוספו ספר בעל הכותרת "מכתבים ומחקרים נומיסמטיים על אודות מדליונים נדירים שבאוסף האייסליאני" שהוצא לאור בליבורנו בשנים 1789–1790 ב־4 כרכים. עוד כרך פורסם ברומא בשנת 1794 ו 4 כרכים נוספים פורסמו בברלין בשנים 1804–1806. בספרים שפרסם מאוחר יותר הציג סיסטיני את איינסלי המנוח באור אחר - כ"סוחר עתיקות" ו"ספקולנט מרושע".
שנותיו האחרונות

בתום שליחותו כשגריר חזר איינסלי לבריטניה ונבחר בפרלמנט הבריטי בין השנים 1798–1802 מטעם אזור מילבורן פורט, סאמרסט.
בשנת 1804 הועלה לתואר ברונט.
סר רוברט איינסלי נפטר ב-21 ביולי 1812 בבאת' בגיל 82.
אחיו הבכור, סר פיליפ איינסלי, (1728-1802) היה בעל תואר אביר, ואחיו האמצעי, ג'ורג', היה איש צבא, גנרל, ומ"מ מושל האי סילי.
אחרי ששכל את בנו רוברט בשנת 1796, במותו ללא צאצאים זכרים, סר רוברט איינסלי הוריש את התואר ברונט לאחיינו, רוברט שארפ איינסלי, בנו של אחיו הגנרל ג'ורג' איינסלי.
לקריאה נוספת

Stephen Conway, "Bentham versus Pitt :Jeremy Bentham and the British Foreign Policy 1789", The Historical Journal, vol.30, No .4, December 1987, pp 791-809.
.
ביצורים באלכסנדריה - תמונה מאת לואיג'י מאייר מתוך הציורים שהוזמנו על ידי רוברט איינסלי
קרב אמבבו

קרב אמבבו הוא קרב שהתחולל באתיופיה ב-6 ביוני 1882, בין הצבא השוואני תחת המלך סהלה מריאם  והצבא הגוג'מי תחת המלך תקלה היימנות. הכוחות נלחמו על השליטה בשטחי האורומו שמדרום לנהר גיב. הכוחות הגוג'מים הובסו. קרב זה הוא אחד משלושת הקרבות (יחד עם צ'לנקו ועדווה) אשר על פי  דונלד דונהאם הובילו לעליונות השוואנית באתיופיה.
הערות שוליים

↑  Shinn, p. 67
↑  Donald Donham, "Old Abyssinia and the new Ethiopian empire: themes in social history" in The Southern Marches of Imperial Ethiopia (Oxford: James Currey, 2002), p. 23
קונין

ערך זה עוסק בעיר בפולין. אם התכוונתם למשמעות אחרת, ראו .
קונין (בפולנית: Konin) היא עיר מחוז בפרובינציית פולין גדול שבפולין, על גדות נהר ורטה, בה התקיימה עד השואה קהילה יהודית גדולה.